b'\n_START_ARTICLE_\nI\xc5\xa1laisvink save nuo televizijos\n_START_SECTION_\nTurinys\n_START_PARAGRAPH_\nTelevizijos kanalo prodiuseris Raineris gyvenime tur\xc4\x97jo visk\xc4\x85 ir r\xc5\xabpinosi tik savimi, ta\xc4\x8diau, patyr\xc4\x99s automobilio avarij\xc4\x85, susipa\xc5\xbe\xc4\xafsta su j\xc4\x85 suk\xc4\x97lusia mergina Pega, kurios senelis nusi\xc5\xbeud\xc4\x97 po to, kai Rainerio prodiusuota laida parod\xc4\x97 j\xc4\xaf \xc5\xa1mei\xc5\xbeiant\xc4\xaf reporta\xc5\xbe\xc4\x85._NEWLINE_Atsitok\xc4\x97j\xc4\x99s Raineris ima suprasti, kad televizija savo prastomis laidomis \xc4\xaftakoja \xc5\xbemoni\xc5\xb3 gyvenim\xc4\x85, tod\xc4\x97l nusprend\xc5\xbeia pam\xc4\x97ginti tai pakeisti. Po gin\xc4\x8do su kanalo vadovu Filipu jis meta darb\xc4\x85 ir kartu su Pega nusprend\xc5\xbeia rasti b\xc5\xabd\xc4\x85 kaip klastoti TV program\xc5\xb3 reitingus, kad televizijos atsisakyt\xc5\xb3 menkaver\xc4\x8di\xc5\xb3 laid\xc5\xb3 rodymo. Prie j\xc5\xb3 prisideda Berndas, turinti adresus \xc5\xbemoni\xc5\xb3, kuri\xc5\xb3 namuose sumontuoti TV metrai, pagal kuriuos nustatomi reitingai. J\xc5\xb3 tikslas: kad b\xc5\xabt\xc5\xb3 fiksuojami tik rimt\xc5\xb3 program\xc5\xb3 reitingai, tarsi \xc5\xbemon\xc4\x97s b\xc5\xabt\xc5\xb3 liov\xc4\x99si \xc5\xbei\xc5\xabr\xc4\x97ti pramogines laidas. Raineris nusamdo penket\xc4\x85 bedarbi\xc5\xb3, kurie pad\xc4\x97t\xc5\xb3 perprogramuoti sistemas, ta\xc4\x8diau \xc5\xa1ie prad\xc5\xbeioje kelia daugiau keblum\xc5\xb3 nei naudos. Pinigai baigiasi ir, nors jiems pavyksta pakeisti reitingus, o televizij\xc5\xb3 kanalai ima keisti programas intelektualesn\xc4\x97mis, buv\xc4\x99s jo vir\xc5\xa1ininkas Filipas i\xc5\xa1siai\xc5\xa1kina, kad prie pasikeitusi\xc5\xb3 reiting\xc5\xb3 nagus gali b\xc5\xabti priki\xc5\xa1\xc4\x99s Raineris.'